GP2 serija

GP2 serija (GP2 Series, sutr. GP2) – vienviečių atvirų ratų automobilių lenktynių čempionatas, pristatytas 2005 m., pakeitęs ilgametį Formulės 1 lenktynininkų šaltinį Formulę 3000. Čempionato formatą sugalvojo Bernie Ecclestone ir Flavio Briatore. 2010 m. startavo žemesnės klasės čempionatas GP3 serija, tapsiantis GP2 serijos lenktynininkų šaltiniu.

Daugeliui lenktynininkų GP2 buvo paskutinis laiptelis į Formulę 1: Nico Rosberg, Lewis Hamilton, Timo Glock, Heikki Kovalainen, Nelson Piquet, Jr..

2011 m. prie čempionato buvo prijungta GP2 Azijos serija.

Automobilis 

Visos čempionato komandos naudoja tą patį automobilį. Jis surinktas iš Dallara važiuoklės ir 4 litrų darbinio tūrio Renault V8 variklio. Variklio sukuriama galia apytiksliai lygi 580 AG (432,5 kW). Vienintelis GP2 serijos padangų tiekėjas – Bridgestone. Naudojamos trijų mišinių glotnaus tipo padangos (minkštos, vidutinės ir kietos), taip pat padangos šlapioms važiavimo sąlygoms. Padangos, kuriomis bus lenktyniaujama konkrečiose lenktynėse, parenkamos gamintojo ir čempionato organizatorių prieš pat renginį.

2005 m. bandymų duomenimis, GP2 automobilis iki 200 km/h įsibėgėja per 6,7 s, o didžiausias išvystomas greitis siekia 320 km/h.

Lenktynių savaitgalis 

Lenktynių savaitgalio penktadieniais lenktynininkai turi 30 minučių trukmės treniruotę ir tokios pačios trukmės kvalifikacinius važiavimus. Kvalifikacijoje nustatomos lenktynininkų starto pozicijos šeštadienio lenktynėms, kurių ilgis – 180 km. Lenktynių metų kiekvienas lenktynininkas privalo padaryti sustojimą, kurio metu turi būti pakeistos bent dvejos padangos.

Sekmadieniais vyksta 120 km ilgio sprinto lenktynės. Lenktynininkų rikiuotė sudaroma pagal šeštadienio lenktynių rezultatus, o pirmi 8 išdėstomi atvirkščia tvarka.

Taškų sistema

2005–2011 
Nuo 2005 iki 2011 m. taškų sistema buvo tokia:

 Kad būtų įskaitytas greičiausias raštas, lenktynininkas turi nuvažiuoti ne mažiau, kaip 90 % lenktynių ratų, būti startavęs iš savo starto pozicijos ir (nuo 2008 m.) atvažiuoti pirmame dešimtuke.

Esant tokiai taškų sistema per etapą vienas lenktynininkas daugiausia gali pelnyti 20 taškų: užsitikrinti pole pozicija, nugalėti abejose lenktynėse ir jose nuvažiuoti greičiausius ratus. Neilgoje GP2 istorijoje tai padaryti pavyko dviem lenktynininkams: Nelson Piquet, Jr. devintame 2006 m. sezono etape Vengrijoje ir Nicolas Hülkenberg penktame 2009 m. sezono etape Vokietijoje.

Nuo 2012 m. 
Nuo 2012 m. taškų sistema buvo pritaikyta pagal visus aukštesnio lygio čempionatus – Formulę 1, Formulę 2 ir kitus.

 Pole pozicija – 4 taškai;
 Greičiausias ratas – 2 taškai kiekvienose lenktynėse;
 Greičiausio rato savininkas turi nuvažiuot 90 % lenktynių ir finišuoti dešimtuke.

Prizininkai

Taip pat skaitykite 

 GP2 Azijos serija
 GP3 serija
 Formulė 1
 Formulė 2
 Formulė 3
 Formula 3000

Šaltiniai

Nuorodos 

 GP2 serijos tinklalapis

GP2 serija